**Per Hasselberg**, egentlig *Karl Petter Hasselberg*, (før 1870 *Åkesson*), (født 1. januar 1850 i Hasselstad nær Ronneby, død 25. juli 1894 i Stockholm) var sin tids mest suksessrike svenske skulptør, først og fremst kjent for allegoriske skulpturer av sensuelle kvinnefigurer, men også impresjonistiske portrettbyster.

Biografi
--------

Per Hasselberg sluttet på skolen som 12-åring og begynte som tømrerelev, og senere lærling ved *M. Östergrens möbelsnickeri* i Karlshamn, der han også utviklet ferdigheter som ornamentbilledhugger. Etter at han tok svennebrev flyttet han i 1869 til Stockholm, der han tok seg arbeid hos ornamentbilledhuggeren Henrik Nerpin, og begynte kvelds- og helgestudier ved Slöjdskolan. Hasselberg søkte seg til Konstakademien, men ble bare tatt opp til det forberedende kurset, *Principen*. I 1876 dro han til Paris på et arbeidsstipend fra Kommerskollegium, og ble året etter antatt til École des Beaux-Arts der han studerte i tre år under den franske skulptøren og akademiprofessoren François Jouffroy. Hasselberg var aktiv i Paris til 1890, da han vendte tilbake til Stockholm der han skaffet seg et atelier i Östermalmsgatan.

Per Hasselbergs kunstneriske gjennombrudd ble «Snöklockan», som ble antatt til kunstsalongen i Paris i 1881, og ble som eneste svenske kunstverk belønnet med hederlig omtale, og ved parissalongen i 1883 mottok Snöklockan i marmor gullmedalje. *Såningskvinnan* ble avduket i 1883 i Brunnsparken i Göteborg. I 1886 utførte han *Farfadern* i gips, denne ble støpt i bronse for å bli plassert i Humlegården, Stockholm i 1895. Prins Eugen arbeidet for at *Farfadern* skulle bli plassert her. *Grodan* (1887–1890) ble vist ved Verdensutstillingen 1889 i Paris. 

Hasselbergs sista store verk ble *Näckrosen* (1892). I tillegg til sine kvinnefigurer ble han kjent for sine impresjonistiske portrettarbeider av blant andre prins Eugen og Ernst Josephson.

Han var en del av kunstnergruppen Opponenterna og nestformann i Konstnärsförbundet. Viktige oppdragsgivere var Pontus Fürstenberg og prins Eugen. Hasselberg var også engasjert foran åpningen av Svenska Panoptikon og som lærer ved Konstnärsförbundets skola.

I Paris møtte Per Hasselberg kunstneren Eva Bonnier. De innledet et forhold og forlovet seg, men forlovelsen ble brutt. Hasselberg innledet et forhold med modellen for *Näckrosen*, Signe Larsson, som i 1893 fødte deres datter Julia. Per Hasselberg døde i 1894 etter å ha levd med diabetes i mange år, og da ble datteren adoptert av Eva Bonnier.

Hasselberg er rikt representert på Göteborgs konstmuseum og Prins Eugens Waldemarsudde samt i Bonnierska Porträttsamlingen, og våren 2010 ble det vist en stor retrospektiv utstilling på Waldemarsudde, blant annet anmeldt i Svenska Dagbladet og Stockholms-Tidningen. *Hasselbergsvägen i bydelen Södra Ängby i Stockholm og* Per Hasselbergs väg *i Ronneby er oppkalt etter Per Hasselberg.*

Offentlige verk i utvalg
------------------------

Hasselbergs offentlige verk ifølge Waldemarsuddes utstillingskatalog 2010:

* «Tjusningen» («Le Charme», 1880)
* «Snöklockan» («La Perce-Neige», 1881)
* *Såningskvinnan* (*La Semeuse*, 1883)
* *Farfadern* (*L´Aiëul*, 1886)
* *Vågens tjusning* (*Attrait de la Vague*, 1888)
* *Grodan* (*La Grenouille*, 1890)
* *Näckrosen* (1892)

Andre offentlige verk:

* Coco (*Marchand de Coco*, 1890)

* «Snöklockan» og takskulpturer, Fürstenbergska galleriet, Göteborgs konstmuseum«Snöklockan» og takskulpturer, Fürstenbergska galleriet, Göteborgs konstmuseum
* Grodan i Hoglands park, Karlskrona*Grodan* i Hoglands park, Karlskrona
* Näckrosen støpt i bronse utenfor Waldemarsudde*Näckrosen* støpt i bronse utenfor Waldemarsudde
* Såningskvinnan i Brunnsparken, Göteborg*Såningskvinnan* i Brunnsparken, Göteborg
* Sven Adolf Hedlunds byste ved Kurs- och tidningsbiblioteket, GöteborgSven Adolf Hedlunds byste ved Kurs- och tidningsbiblioteket, Göteborg
* Farfadern ved Kungliga biblioteket*Farfadern* ved Kungliga biblioteket

Referanser
----------

1. 1 2 3 4   Svenskt biografiskt lexikon, «Petter (Per) Hasselberg», Svensk biografisk leksikon-ID 12632[Hentet fra Wikidata]
2. ↑   Archive of Fine Arts, cs.isabart.org, abART person-ID 151556, besøkt 1. april 2021[Hentet fra Wikidata]
3. ↑   Hasselberg, (Karl) Per [Petter; Peter] Åkesson, oppført som (Karl) Per [Petter; Peter] Åkesson Hasselberg[Hentet fra Wikidata]
4. ↑   Benezit Dictionary of Artists, oppført som Karl Peter or Per Hasselberg, Benezit-ID B00084427, besøkt 9. oktober 2017[Hentet fra Wikidata]
5. ↑   church death record, «Hedvig Eleonora kyrkoarkiv, Död- och begravningsböcker, SE/SSA/0006/F I/15 (1894), bildid: 00012485\_00036, sida 34», Nationell Arkiv Databas SE/SSA/0006, besøkt 30. januar 2023[Hentet fra Wikidata]
6. ↑   Norra begravningsplatsen.se, «Sten nr 283 – Per Hasselberg», besøkt 18. mai 2017[Hentet fra Wikidata]
7. ↑   Svenskagravar.se, «Hasselberg-Åkesson, PER», besøkt 27. februar 2017[Hentet fra Wikidata]
8. ↑   Norra begravningsplatsen.se, norrabegravningsplatsen.se, besøkt 18. mai 2017[Hentet fra Wikidata]
9. ↑  Giornale Nuovo Arkivert 5. juli 2008 hos Wayback Machine.
10. ↑  «Arkivert kopi». Arkivert fra originalen 19. august 2010. Besøkt 8. april 2010.
11. ↑
12. ↑  «Arkivert kopi». Arkivert fra originalen 15. august 2010. Besøkt 8. april 2010.

Kilder
------

* Per Hasselberg i Libris

Eksterne lenker
---------------

* (en) Per Hasselberg – kategori av bilder, video eller lyd på Commons Rediger på Wikidata

* (en) Per Hasselberg – galleri av bilder, video eller lyd på Commons Rediger på Wikidata
* Hasselberg på Prins Eugens Waldemarsudde[*død lenke*]
* Hasselberg på Artfacts

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Svenskt biografiskt lexikon **·** Prabook **·** Nationalencyklopedin **·** Kunstindeks Danmark **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** KulturNav
 |